ועדת החוקה, חוק ומשפט, כנסת 24, פרוטוקול מספר 173, 2022-01-18 12:30

גלעד קריב: צהריים טובים לכולם ולכולן.

גלעד קריב: אנחנו נמצאים בדיון ברביזיה שהוגשה הצעת חוק זכויות נפגעי עבירה (תיקון מס' 15) (נטילת דגימה פורנזית מנפגע עבירת מין ושמירתה), התשפ"ב-2021, פ/933/24 כ/874.

גלעד קריב: של חברת הכנסת מירב בן ארי.

גלעד קריב: המטרה שלנו היא לבצע כאן דיון מהיר והצבעה, כדי לא לעכב את אישור החוק.

גלעד קריב: יש לנו סוגיה שנוגעת להוראות תחילה ולדיני מעבר.

גלעד קריב: הדבר הועלה על ידי משרד הבריאות.

גלעד קריב: אז אנחנו נפנה לנציגת המשרד שתציג את הבקשה.

גלעד קריב: קודם לכן אנחנו נצביע על קבלת הרביזיה באופן שמאפשר לנו לפתוח לנו את הדיון על החוק מחדש.

גלעד קריב: אם כן, מי בעד קבלת הרביזיה?

גלעד קריב: אחד.

גלעד קריב: בעד – 1 אושר

גלעד קריב: אנחנו מחדשים בכך את הדיון על הצעת החוק ופונים למשרד הבריאות, שמבקש להוסיף הוראות תחילה ותחולה.

גלעד קריב: לאחר מכן אנחנו נתייחס לשאלת שמירת הערכות.

גלעד קריב: ישנה כאן סוגיה שדורשת הבהרה.

גלעד קריב: אז בבקשה, עו"ד טליה אגמון, המשנה ליועצת המשפטית של משרד הבריאות.

טליה אגמון: בוקר טוב.

טליה אגמון: אני מודה לוועדה שנענתה לבקשה לעשות רביזיה בעניין הזה.

טליה אגמון: לצערי, זה סוג של התנצלות.

טליה אגמון: אני חייבת להגיד שהערנו משהו בעניין הזה של הוראות מעבר ומועד תחילה בדיונים המוקדמים וקצת נשמט ממנו בהמשך באישור לקריאה שנייה ושלישית.

טליה אגמון: אנחנו מדברים על סיטואציה שבאמת החוק מבקש לקבוע כלים חדשים ובעיקר ההוראה שהיא רלוונטית לנושא הזה, היא הדרישה שרופאים או צוות רפואי שנוטל את הדגימות בחדרים האקוטיים יהיה בעל הכשרה של המכון לרפואה משפטית, כולל תעודה.

טליה אגמון: וכרגע יש לנו בהרבה מקומות רופאים שעברו הכשרה, אבל עדיין אין להם תעודה.

טליה אגמון: ויש לנו גם רופאים וצוותים שעדיין לא עברו הכשרה.

טליה אגמון: נמצאים אולי לקראת, בתהליך וכו'.

טליה אגמון: עכשיו, זה אומר שאם החוק עובר ללא מועד תחילה נדחה ואיזה שהיא הוראת מעבר, אז למעשה מרגע שהחוק עובר אין אף אחד שמוסמך בבתי החולים ליטול דגימות - שזו כמובן תקלה קשה.

טליה אגמון: לכן אנחנו מבקשים שני דברים:

טליה אגמון: הוראת מעבר שאומרת שמי שטרם עבר הכשרה תהיה תקופה מסוימת שהוא יוכל ליטול דגימות, על אף שטרם עבר הכשרה ויראו אותו כאילו שעבר הכשרה, ולהגביל את זה בזמן.

טליה אגמון: בתוך הזמן הזה, קצת קשה לנו להעריך, אבל אנחנו מעריכים שבתוך עד שנתיים כולם יכולים לעבור את ההכשרה בצורה תקינה.

טליה אגמון: אני אומר עוד מילה לגבי ההכשרה.

טליה אגמון: ההכשרה כוללת הכשרה לימודית פרונטלית, שהיא יחסית קצרה, אבל אחר כך היא דורשת גם התנסות מעשית בהיקף בדיקות, בפיקוח שהמכון לרפואה משפטית עדיין צריך לקבוע עבורנו.

טליה אגמון: וזה הקטע היותר ארוך בהכשרה.

טליה אגמון: כי ככל שמספר ההתנסויות יותר גדול, כך זה מן הסתם לוקח יותר זמן.

טליה אגמון: ואנחנו מבקשים את הוראת המעבר לקבוע לתקופה של כשנתיים.

טליה אגמון: לגבי המועד הנדחה, שלושה חודשים הם בהחלט זמן מספיק וסביר בעיניי ונוכל לעמוד במועד הזה.

טליה אגמון: אני מאוד אודה לוועדה אם תאשר את שתי הבקשות האלה.

גלעד קריב: טוב תראו, אני אומר כך: לגבי המועד של תחילת החוק, זה דבר סביר.

גלעד קריב: בהרבה חוקים צריך להיערך, יש פה שינוי.

גלעד קריב: זה לא יהיה שלושה.

גלעד קריב: יהיה פה תאריך קובע, מכיוון שההיערכות שלכם יכולה כבר להתחיל היום.

גלעד קריב: בסדר?

גלעד קריב: אין פה שום דבר שיכול להמתין לחוק.

גלעד קריב: אז מבחינתי השלושה חודשים אמורים להיות מהיום.

גלעד קריב: ייקח עוד שבועיים כדי לתת לכנסת להעביר, בסדר.

גלעד קריב: אבל במובן הזה צריך לקבוע.

גלעד קריב: אנחנו נמצאים היום באמצע חודש ינואר.

גלעד קריב: אז צריך לקבוע שתחילת החוק בסופו של דבר ב-1 באפריל, זה שלושה וחצי חודשים, לא? לא, זה חודשיים וחצי.

גלעד קריב: בואו נקבע 1 במאי.

גלעד קריב: זה לא צריך להיות תלוי במתי פרסמו את החוק.

גלעד קריב: קחו עכשיו שלושה חודשים, שלושה חודשים ושבוע ותהיו ערוכים.

גלעד קריב: אם החוק פורסם להתחיל.

גלעד קריב: אז זה אנחנו נעשה תוך קביעה של התאריך ונכניס אותו לתוקף ב-1 במאי.

גלעד קריב: לגבי הבקשה השנייה: אני חושב ששנתיים זו תקופה מוגזמת.

גלעד קריב: אני רוצה לומר, יש פה איזה איזון שצריך לבצע.

גלעד קריב: מצד אחד, מה אתם אומרים לנו?

גלעד קריב: שבשנתיים האלו ימשיכו להילקח מאות או עשרות ערכות שהן לא ברמה הפורנזית?

גלעד קריב: יש פה איזה סתירה פנימית.

טליה אגמון: לא, אנחנו מדברים על אנשים שכבר עושים את העבודה הזאת ויש להם ניסיון בה, רק הם לא עברו עדיין את ההכשרה.

טליה אגמון: אז אני לא חושבת שזה נכון לומר שלוקחים את זה בצורה שאיננה ראויה.

טליה אגמון: השאלה אם מוציאים את קבוצת - - -

גלעד קריב: עו"ד אגמון, אני רוצה רגע לומר בהקשר הזה משהו.

גלעד קריב: לא דינו של רופא חדש שמוסמך לתחום ומעולם לא עבד בחדרים האקוטיים כדינו של אדם שיש לו שלוש שנות ניסיון ועכשיו צריך להשלים לו את ההכשרה הפורמלית.

גלעד קריב: אז שהמכון לרפואה משפטית יתכבד ויבנה פה שני מסלולי הכשרה: מסלול אחד למי שכבר עוסק בתחום.

גלעד קריב: תתחילו איתם, אלו אנשים שכבר פשיטא שיש להם ניסיון.

גלעד קריב: אם אין להם ניסיון אז מה אנחנו מרשים להם בכלל להמשיך לקחת ערכות.

גלעד קריב: ומסלול הכשרה אחר, שהוא יותר ממושך, יש בו יותר דרישה לפרקטיקום מקצועי.

גלעד קריב: זה לרופאים חדשים שצריך להכשיר.

גלעד קריב: ולכן אני רוצה להציע את הדבר הבא: הוראת המעבר הזאת צריכה להיות לשנה.

טליה אגמון: אני רק רוצה לומר שהוראת המעבר מבחינתנו לחלוטין צריכה להתייחס אך ורק למי שכבר עוסקים בתחום.

גלעד קריב: אני מסכים.

גלעד קריב: ולכן אני אומר, מכיוון שעסקינן במי שכבר עוסק בתחום, פשיטא שתהליך ההסמכה שלו צריך להיות יותר קצר מתהליך הסמכה של רופא חדש.

גלעד קריב: ולקבוע פה שנתיים זו תקופה ארוכה מידי.

גלעד קריב: אני רוצה להציע שאנחנו נקבע בחוק שנה.

גלעד קריב: יכול להיות, בצר לנו, שאם להערכתם, לא נסתר בעיניי שיש פה היום גם גל קורונה שמשרד הבריאות מתמודד.

גלעד קריב: יכול להיות שצריך לומר שהתקופה הזאת ניתן להאריך אותה בעוד חצי שנה באישור ועדה, בצו ואישור ועדה, כדי שלא יצטרכו פה חקיקה של שלוש קריאות.

גלעד קריב: זה מה שמטריד אותי.

גלעד קריב: זאת אומרת, מחר מתרגש עלינו עוד גל תחלואה ועוד גל תחלואה, אבל זה לא יכול להיות מלכתחילה שנתיים.

גלעד קריב: זה מלכתחילה יכול להיות לטעמי שנה.

גלעד קריב: עם איזה שהיא אופציה, גם, לא להארכה בעוד שנה.

גלעד קריב: זה מוגזם שנתיים.

גלעד קריב: שנייה עו"ד אגמון, עו"ד רזין בית אור.

בית אור: תודה.

בית אור: למרות קוצר הזמן, ממש חשוב לי להתייחס לסוגיה הספציפית הזאת.

בית אור: זה לא נושא חדש שפתאום צץ בעקבות החוק הזה.

בית אור: במשך שנים אנחנו מתנהלות מול משרד הבריאות בדיוק בהקשר הזה של הכשרת הצוותים בחדרים האקוטיים.

בית אור: ובהקשר של הדיונים האלה שמעתם אותי רק גומרת את ההלל על משרד הבריאות ועל המאמץ שהוא עשה ושהרים את הכפפה בכל הנושא של הבדיקות.

בית אור: אבל כאן זה פשוט מקומם לשמוע את העמדה של משרד הבריאות שמבקש שנתיים.

בית אור: ואפילו שנה, אדוני, זה מעל ומעבר.

בית אור: הנוהל של משרד הבריאות, שלא תוקף כבר מ-2003, שנוגע לחדרים האקוטיים - גם כן, אנחנו בעבודת טלאים.

בית אור: גם יעל שרר נמצאת כאן, גם ארגונים נוספים, בעבודת טלאים מנסים לגבש אותו, להסדיר בדיוק את הסוגיה הזאת של מי הם אותם נשות ואנשי מקצוע שיפגשו את הנפגעים והנפגעות שמגיעים לחדר האקוטי.

בית אור: לא מתמחים וגם לא רופאים, אלא רופאים מומחים.

בית אור: וזה בדיוק ההזדמנות להסדיר את הנושא הזה ולהגיד.

בית אור: ואנחנו בד בבד מנהלות הליכים מקבילים, בדיוק להסדיר את הדבר הזה.

בית אור: וכאן אנחנו שומעים את היועצת המשפטית אומרת 'לא, תנו לנו עוד שנתיים' ואפילו 'תנו לנו עוד שנה'.

בית אור: אנחנו בחוויה, ואני מקווה שזהר לא תאמר אחרת, שאוטוטו זה מוסדר.

בית אור: שבוע שעבר היה דיון בוועדת בריאות, לפני זה במעמד האישה.

בית אור: כל הזמן אנחנו דנים בדיוק בנושא הזה.

בית אור: זה לא משהו חדש, נושא חדש שהגיע לפתחו של משרד הבריאות.

בית אור: ולכן אנחנו סבורות שגם שנה זה מעל ומעבר.

בית אור: וצריך ממש, מספר חודשים ספורים כדי להסדיר מיהם אותם אנשים ומה ההסמכה שלהם.

בית אור: ואני מדברת על אותם אלה שכבר היום מקבלים בחדר האקוטי.

בית אור: ולשים עצור למתמחים שמקבלים את פניהם של נפגעים ונפגעות בחדר האקוטי ועוד כל מיני רופאים שלא עברו שום הסמכה.

בית אור: לשים לזה סוף וזאת ההזדמנות.

בית אור: יש לי עוד כמה דברים לומר, אבל לא בהקשר הזה.

גלעד קריב: אז רגע, אנחנו לא פותחים את כל הדיון בחוק.

בית אור: לא, לא את כל הדיון.

בית אור: אבל לומר עכשיו או?

גלעד קריב: כן.

גלעד קריב: יש לנו עוד רבע שעה לדיון.

בית אור: אז עוד שני דברים:

בית אור: לוודא שיהיה פרסום, אני אשמח אם היועצת המשפטית תתייחס לזה, של משרד הבריאות.

בית אור: להבהיר שבאמת יהיה פרסום מטעם משרד הבריאות שמודיע שהחוק כאמור עבר ושהוא מזמין נפגעים ונפגעות לפנות ולומר מה הם רוצים ומצפים שיעלה בגורלן של ערכות האונס.

בית אור: כדי שהמעט שאנחנו מדברים עליו עכשיו באמת לא יהיה רב.

גלעד קריב: בסדר גמור.

גלעד קריב: גב' יעל שרר, את רוצה להתייחס?

יעל שרר: תודה ליו"ר.

יעל שרר: אני אתייחס רק לנקודה הזאת.

יעל שרר: משרד הבריאות מכיר את הבעיה בעניין של הבדיקה.

יעל שרר: הכשרה מוסדרת וסילבוס לקיים.

יעל שרר: תקציב קיים.

יעל שרר: אפילו שמעתי על תאריכים שקיימים.

יעל שרר: לכן אני שוב אגיד ואצטרף לדברי חברתי, שנתיים זה דימיוני.

יעל שרר: שנה נראה לי מוגזם מאוד.

יעל שרר: כבר יצאו לדרך בעניין הזה.

יעל שרר: אין סיבה לחכות, כמה חודשים זה מספיק.

גלעד קריב: טוב.

גלעד קריב: תראו, בסדר גמור.

גלעד קריב: אני אציע פה שנהיה במקום של פשרה, כי ההגדרה בחוק היא הגדרת מקסימום.

גלעד קריב: ואני רוצה להזכיר שההגדרה כרגע לא מעכבת את המשך הביצוע.

גלעד קריב: אנחנו חייבים לקחת בחשבון שהחודשים הנוכחיים הם חודשים מאוד מורכבים במערכת הבריאות כולה.

גלעד קריב: זה לא רק השאלה של ההתארגנות של משרד הבריאות.

גלעד קריב: אני רוצה להזכיר שאנחנו נמצאים בעיצומם של ימים, שבועות ואולי גם חודשים, שבהם למשל יציאה של אנשי סגל רפואי מהמחלקות לצורך השתלמויות היא לא דבר פשוט.

גלעד קריב: אין מה לעשות.

גלעד קריב: ולכן אנחנו לדעתי בעת הזאת לקצוב למשרד הבריאות כמה חודשים זה קצת להתעלם מהמצב שאנחנו נמצאים פה.

גלעד קריב: משרד הבריאות לא יקבל פה שנתיים.

גלעד קריב: ההצעה שאני אעלה היא שנה ותו לא.

גלעד קריב: ואתם תתארגנו בשנה הזאת.

גלעד קריב: מועד התחילה יהיה 1 במאי.

גלעד קריב: אני כדרך אגב רוצה לומר, לא יודע אם נפתח את זה כרגע.

גלעד קריב: אבל יכול להיות ששגינו שבהגדרה של מה זה בעל מקצוע רפואי לא הכנסנו שגם צריך להיות פה איזה שהוא עניין של נהלי משרד הבריאות.

גלעד קריב: את אומרת, לא המכון לרפואה משפטית יחליט אם מתמחה או רופא מומחה.

גלעד קריב: זה כבר נהלים של משרד הבריאות, זה לא עניין ההסמכה.

בית אור: זה כתוב בנוהל שכבר חמש שנים אמור להיות מפורסם.

יעל שרר: כן, זה מדובר עם משרד הבריאות כבר, אז זה מוסכם.

טליה אגמון: בסופו של דבר המכון לרפואה משפטית הוא יחידת סמך של משרד הבריאות.

גלעד קריב: בסדר גמור.

גלעד קריב: נציגת משטרת ישראל, עו"ד פז, בבקשה.

גלעד קריב: היא גם בזום.

טל פז: צהריים טובים.

טל פז: חשוב לי כאן, פשוט הנוסח עצמו של תחילת התחולה הועבר אלינו אתמול בערב.

טל פז: וחשוב לנו לומר שהסכמנו שכל הערכות תאופסנה במרלו"ג המשטרתי, אבל כמובן שהתנינו את זה בקבלת התקציב ואמרנו שנדרשת היערכות למשטרת ישראל גם להשלים את כל המהלך של גיבוש המערכת המחשובית, שתאפשר לנו לא לחשוף את הפרטים של הקורבנות ולצמצם כמה שיותר את מורשי הגישה.

טל פז: וגם להקצות מקום ייעודי הולם לערכות האלה בתוך כל ההאנגר הענק הזה שנקרא מרלו"ג.

טל פז: ולכן אנחנו מבקשים שמיום קבלת התקציב - - -

גלעד קריב: לא, לא, ממש לא גברתי.

גלעד קריב: גברתי, אתם כנראה התבלבלתם, אתם לא הייתם פה בחמישה דיונים?

גלעד קריב: בשום פנים ואופן לא.

גלעד קריב: בשום פנים ואופן.

גלעד קריב: איפה הייתם?

גלעד קריב: אני ממש נדהם לשמוע את האמירה הזאת.

גלעד קריב: טוב, גברתי.

טל פז: אדוני, אנחנו אמרנו את זה מספר פעמים.

טל פז: אנחנו צריכים את התקציב וזמן היערכות.

גלעד קריב: אז תטפלו את זה בממשלה.

טל פז: אנחנו לא יכולים לקבל את כל הערכות האלו בלי שיינתן לנו הזמן להיערך לזה, גם מבחינה מחשובית וגם מבחינת תקציב.

גלעד קריב: טוב, בסדר גמור.

גלעד קריב: החוק ייכנס לתוקף ב-1 במאי, תפתרו את הבעיה.

גלעד קריב: לגבי שני העניינים הנוספים, מה שאני רוצה להציע זה ככה: בסעיף שיוצא י"ב אני חושב, נכון?

גלעד קריב: מה שצריך לעשות בסעיף י"ב זה לקבוע שתוך פרק זמן של, אפשר לתת לעניין הזה ארבעה חודשים, זה יהיה חודש אחרי.

גלעד קריב: לא יאוחר מיום 1 ביוני.

גלעד קריב: משרד הבריאות צריך לפרסם נהלים לגבי שמירת הערכות הקיימות באותם מוסדות רפואיים.

גלעד קריב: כמובן הנהלים גם ייקבעו מה המוסד הרפואי.

גלעד קריב: האם מבצעים תהליך של ריכוז, האם אפשר להבטיח את התנאים במוסדות השונים.

גלעד קריב: אבל יהיה נהלים ברורים.

גלעד קריב: וחובה להתקין נהלים לגבי שמירת הערכות במוסדות רפואיים על פי סעיף זה.

גלעד קריב: לפי הנחיות המשטרה משרד הבריאות יפרסם עד ליום 1 ביוני נהלים לעניין זה.

גלעד קריב: הנהלים יונחו על שולחן ועדת החוקה.

גלעד קריב: ואנחנו גם נקיים דיון מעקב לקראת ה-1 ביוני, לראות שהנהלים האלה מותקנים.

גלעד קריב: עכשיו אני מבקש שנמצא את הנוסח שהרישה שאומר "ערכה ייעודית שניטלה לפני תחילתו של התיקון ושמורה במוסד רפואי תועבר לשמירה במשטרת ישראל, אם נפגע העבירה נתן הסכמתו".

גלעד קריב: עכשיו צריך להוסיף שמידע בנושא זה יונגש לציבור בשפה העברית ובשפה הערבית.

יעל שרר: נוכל לקבל שפות נוספות?

גלעד קריב: את מכניסה אותנו פה, אי אפשר, זה מכניס אותנו לאירוע.

גלעד קריב: אחרת לא נזכיר את הערבית.

גלעד קריב: זה מכניס אותנו פה לאירוע.

גלעד קריב: אלה שתי השפות שיש להן מעמד מוכר.

גלעד קריב: ובשפות נוספות ככל הניתן.

גלעד קריב: בואו נמצא, אם צריך פה הפסקה של שתיים שלוש דקות, כדי שתציעי, גברתי היועצת המשפטית, נוסח.

גלעד קריב: בסדר?

גלעד קריב: בעברית ובערבית ובשפות נוספות, ככל הניתן.

גלעד קריב: אני לא יודע אם זה מקובל בשפה הנסחית שלכם.

גלעד קריב: אנחנו יכולים לקרוא את זה כך ולהצביע ואחרי זה זה יטופל ברמת הנוסח?

נועה ברודסקי לוי: הוועדה תסמיך אותנו.

גלעד קריב: טוב, הערות של משרד הבריאות לפני שאנחנו ניגשים להצבעה?

גלעד קריב: עו"ד טליה אגמון?

טליה אגמון: לא.

טליה אגמון: אני רק אומרת, לגבי התקופה, הרעיון של אדוני למועד תחילה של שנה פלוס אפשרות לתקן מקובל עלינו.

גלעד קריב: שנה.

גלעד קריב: בואו נגיע לעמק השווה פה, תעזבו.

גלעד קריב: עו"ד אגמון, תזדקקו לעוד זמן, תבואו נטפל בזה.

גלעד קריב: אני מבקש שנשאיר את זה על שנה.

גלעד קריב: בואו, ביקשתם שנתיים, הם רצו חודשיים, ניפגש בשנה, זה בסדר גמור.

טליה אגמון: בסדר, מקובל.

טליה אגמון: לגבי פרסום בשפות, יש למשרד הבריאות את האפשרות.

גלעד קריב: אז בסדר, ככל הניתן, מצוין.

טליה אגמון: ככל הניתן זה מקובל עלינו.

גלעד קריב: בסדר גמור.

גלעד קריב: בואו נתחיל בזה שבעברית וערבית.

גלעד קריב: אני מזכיר על מה אנחנו מדברים, אנחנו מדברים רק על פרסום לציבור על דבר האפשרות לציבור הנפגעות והנפגעים דרך פרסום כללי.

גלעד קריב: זה לא פרסום ייעודי, כי אנחנו לא עושים פנייה ממוקדת לנפגעים ונפגעות.

גלעד קריב: אבל שתהיה הנגשה.

גלעד קריב: והציפייה, עו"ד אגמון, שזה לא יופיע באיזה שהוא דף בשרשור אין סופי באתר משרד הבריאות.

גלעד קריב: זאת אומרת, צריך לחשוב על מהלך ברור של הנגשת המידע, של הפרסום שלו.

גלעד קריב: אתם תבואו, אנחנו בדיון המעקב שלנו אחרי תחילת החוק, לקראת פרסום הנהלים, אנחנו נבקש מכם התייחסות לסיפור הזה.

גלעד קריב: נציגת משרד המשפטים מבקש להעיר, עו"ד נירית להב קניזו, בבקשה.

נירית להב קניזו: תודה אדוני.

נירית להב קניזו: אני רק רוצה להבין, הנהלים בסעיף י"ב הם נהלים, זה הנחיות של משטרת ישראל ואתה דורש שהפרסום יהיה נהלים של משרד הבריאות.

גלעד קריב: אני אסביר למה.

גלעד קריב: כי ההנחיות אומרות איך נשמרת הערכה מבחינת דרישות הסף הפורנזיות.

גלעד קריב: צריך בקירור, צריך במקום שהוא בשקית אטומה וכו'.

גלעד קריב: מי שצריך להחליט האם מרכזים היום את כל הערכות למוסד רפואי אחד, בין אם זה המכון לרפואה משפטית ובין אם זה בית חולים שיש לו את ה- facilities.

גלעד קריב: מה קורה בתוך בית החולים?

גלעד קריב: מי מטפל בזה?

גלעד קריב: מי רשאי לטפל בעניין?

גלעד קריב: יש בתי חולים שהעניין מונח באיזה שהוא ארון, באיזה שהוא מקום.

גלעד קריב: כל הנהלים הללו, על ההתנהלות של בית החולים משטרת ישראל לא יכולה להנחות.

גלעד קריב: משרד הבריאות צריך להוציא עכשיו נהלים ברורים.

גלעד קריב: כי דרך אגב, צריך נוהל, בסדר.

גלעד קריב: יש נפגעת עבירה שרוצה להעביר את זה למשטרה.

גלעד קריב: לאן היא מתקשרת?

גלעד קריב: היא צריכה ללכת לבית החולים שבו היא ביקרה בחדר האקוטי?

גלעד קריב: למי היא פונה שם?

גלעד קריב: תוך כמה ימים צריך להעביר את הערכה?

גלעד קריב: כל הדבר הזה לא יכול להישאר ללא הסדרת נהלים.

גלעד קריב: זה לא תקנות כמובן, כי זה הנחיות מנהליות פנימיות.

גלעד קריב: אבל יהיה תאריך.

גלעד קריב: עד חודש אחרי כניסת החוק לתוקף משרד הבריאות צריך להוציא הנחיות מנהליות בעניין הזה ולהניח אותן על שולחן ועדת החוקה.

גלעד קריב: בסדר?

נירית להב קניזו: אוקיי, בסדר גמור.

נירית להב קניזו: טוב שחידדת.

נירית להב קניזו: אז הנוסח באמת צריך לשקף את ההבדלים.

גלעד קריב: אני אומר, תישמר הערכה בתנאים מתאימים לפי ההנחיות.

גלעד קריב: אז ההנחיות נוגעות לשמירה בתנאים מתאימים.

גלעד קריב: בסדר?

גלעד קריב: לכן אני מציע שאחרי זה תבוא נקודה וייכתב "נהלים לעניין סעיף זה ייקבעו על ידי משרד הבריאות".

גלעד קריב: כי זה נוגע לא רק לשמירה במוסד הרפואי, צריך פה נהלים איך מעבירים את הערכה מהמוסד הרפואי.

גלעד קריב: לא ישלחו את זה בדואר.

גלעד קריב: איך מעבירים את הערכה שנפגעת הסכימה להעביר או ביקשה להעביר ערכה קיימת?

נירית להב קניזו: לא, העברת הערכה אמרנו שיחולו עליה הוראות החוק הזה.

נירית להב קניזו: זאת אומרת, היא תועבר כמו ערכה שניטלה הרגע.

גלעד קריב: בסדר גמור.

גלעד קריב: דרך אגב, גם לעניין הזה צריך נהלים, לא?

נועה ברודסקי לוי: בעניין של העברת הערכות אמרנו שיהיו נהלים של המשטרה בהתייעצות עם משרד הבריאות.

גלעד קריב: בסדר.

גלעד קריב: לגבי סעיף זה צריכים להיות נהלים של משרד הבריאות לגבי השמירה במוסד הרפואי.

גלעד קריב: אני אומר עוד פעם, על פי הסעיף הנחיות משטרת ישראל נוגעות רק להיבט אחד והוא מהם תנאי הסף לשמירת האיכות הפורנזית של הערכה.

גלעד קריב: זה לא מגדיר מי בבית חולים אחראי על זה, זה לא מגדיר מי מותר לו, לאן מתקשרת הנפגעת כשהיא כן רוצה להעביר.

גלעד קריב: כל הדברים האלה זה בתוך הטריטוריה של משרד הבריאות, הערכות היתומות.

גלעד קריב: בסדר, תודה גברתי.

נועה ברודסקי לוי: אבל כן נקבע שתישמר הערכה במוסד הרפואי.

נועה ברודסקי לוי: אנחנו מחזירים את הנוסח למוסד הרפואי?

גלעד קריב: אני משאירים לא במוסד הרפואי, אלא במוסד רפואי.

גלעד קריב: כדי שלא תהיה פה אמירה בהכרח שהערכה נשמרת בצורה החלטית דווקא בבית החולים שבו החדר האקוטי.

גלעד קריב: אם משרד הבריאות, אני מניח שמכיוון שהדברים עכשיו קבוע שהם בנהלים, אז הם יהיו פומביים והם גם יגיעו לוועדה.

גלעד קריב: אם המשרד יאמר הכי טוב שנעביר את כל הערכות באזור צפון לבית חולים רמב"ם ונשים בחדר ייעודי, בתנאים מתאימים - בסדר.

גלעד קריב: שמשרד הבריאות והמשטרה יבינו גם מה ההנחיות.

נועה ברודסקי לוי: אז נכתוב במוסד רפואי, בסדר.

גלעד קריב: במוסד רפואי, אין ניקוד.

בית אור: ההבדל הוא ב-"ה-".

בית אור: המוסד הרפואי או במוסד רפואי.

גלעד קריב: נכון.

גלעד קריב: מזל שיש פה סמיכות, אז ה-ה' מדלגת ולא נבלעת ב-ב'.

גלעד קריב: במקום ב- אלא במוסד רפואי.

נועה ברודסקי לוי: אז אדוני רוצה למשוך את ההסתייגות שלו שהייתה בעניין הזה?

גלעד קריב: כן.

גלעד קריב: טוב, אנחנו ניגשים להצעה, נכון?

נועה ברודסקי לוי: רגע, אני אקריא.

נועה ברודסקי לוי: הוראות תחילה ותחולה.

נועה ברודסקי לוי: בתקופה של שנה מיום התחילה יראו בעל מקצוע רפואי שעסק במוסד רפואי בנטילת דגימות לצרכים ראייתיים, באמצעות ערכות ייעודיות, לחקירת ביצועה של עבירת מין, מאדם שיש יסוד להניח כי הוא נפגע עבירת מין, לפני יום התחילה, כמי שמוסמך להוסיף וליטול דגימות לפי הוראות סעיף 22(א)(א) לחוק העיקרי, כנוסחו בחוק זה.

נועה ברודסקי לוי: ולעניין סעיף קטן (יב), אז אני אקריא את כולו: "ערכה ייעודית שניטלה לפני תחילתו של חוק זכויות נפגעי עבירה (תיקון מס' 15)", התיקון שלנו עכשיו, "ושמורה במוסד רפואי, תועבר לשמירה במשטרת ישראל אם נפגע העבירה נתן את הסכמתו לפי סעיף קטן (ב) ויחולו לעניין זה סעיפים קטנים (ב), (ג), (ה), (ו), (ז), (ח), (ט), (י), (יא) בשינויים המחויבים".

נועה ברודסקי לוי: ונוסיף פה שהמידע בנושא זה יונגש לציבור בשפה העברית והערבית ושפות נוספות ככל הניתן.

גלעד קריב: לא יאוחר מיום תחילת החוק.

גלעד קריב: מיום התחילה.

נועה ברודסקי לוי: "לא ניתנה הסכמת נפגע עבירה כאמור, תישמר הערכה במוסד רפואי בתנאים מתאימים לשם הפקת נתוני זיהוי לפי הנחיות משטרת ישראל.

נועה ברודסקי לוי: התקופה האמורה בסעיף קטן (יא).

נועה ברודסקי לוי: לעניין זה ייקבעו על ידי משרד הבריאות נהלים לשמירת הערכות הקיימות, לא יאוחר מיום 1 ביוני 2022".

נועה ברודסקי לוי: וזה אנחנו לא כותבים, אבל ביקשנו שהם ינוחו על שולחן הוועדה.

נועה ברודסקי לוי: ואני מבקשת מהוועדה רק להסמיך אותנו לכתוב את זה, לחדד את הנוסח.

גלעד קריב: אנחנו מסמיכים.

גלעד קריב: אם כך, מי בעד אישור הצעת החוק להעברתה למליאה לקריאה שנייה ושלישית?

גלעד קריב: בכפוף לתיקונים הנזכרים.

גלעד קריב: מי בעד?

גלעד קריב: מי נגד?

גלעד קריב: מי נמנע?

גלעד קריב: הצעת החוק אושרה.

גלעד קריב: אושר.

נועה ברודסקי לוי: אפשר הערה קטנה?

נועה ברודסקי לוי: למרות שבאמת יום התחילה נדחה, כן חשוב נוכח הקושי שאנחנו יודעים לגבי הערכות הקיימות, שלפחות כן יציעו לנפגעות, החל כבר מהיום שיודעים, או לפחות מהרגע שהחוק יעבור, כבר יידעו אותם על כך.

נועה ברודסקי לוי: שאפשר להעביר למשטרה.

גלעד קריב: נכון.

גלעד קריב: רק בעניין הזה צריך רגע לומר.

גלעד קריב: צריכים להיות גם הגונים עם משטרת ישראל.

גלעד קריב: אפשר להתחיל לפרסם את המידע, אבל אז נפגעת תתקשר היום ובעצם תבקש, בסדר?

גלעד קריב: אבל אנחנו נתנו כמה ימי היערכות.

גלעד קריב: אני קצת מפחד מלבלבל פה את הציבור.

גלעד קריב: אחרי זה יאמרו לנו היא ביקשה, אבל עוד לא היינו ערוכים.

גלעד קריב: צריכה להתחיל ממחר ההיערכות, מכיוון שהחוק הזה יעבור במליאה להערכתי.

גלעד קריב: ראיתי שיש לו גם תמיכה מהאופוזיציה.

גלעד קריב: צריכה להתחיל היערכות.

גלעד קריב: ואת המידע בפירוש אפשר להתחיל להנגיש לפני.

גלעד קריב: אבל פה חייבים לבוא בדין ודברים עם המשטרה.

נועה ברודסקי לוי: לא, אפשר פשוט להחתים אותם שכשהחוק ייכנס לתוקף יעבירו את זה אז, כדי שהם לא יצטרכו אחר כך לחפש כדי לבקש להעביר.

גלעד קריב: אני בטוח שהארגונים יעשו כאן עבודה נאמנה לדרבן את המשרדים הרלוונטיים.

בית אור: קודם כל, שהחיינו.

בית אור: ותודה על המאמץ של כל מי שעסק בנושא.

בית אור: זה קודם כל יש לומר.

בית אור: בהקשר למה שאדוני אמר, אני מבקשת מאוד מהמשרדים השונים לעשות את החיבור למרכזי הסיוע ולארגוני הסיוע, המועצה לשלום הילד, כדי שנוכל ללוות עקב בצד אגודל את הנפגעות והנפגעים שכן יפנו בתוך התהליך הסבוך הזה.

גלעד קריב: בסדר גמור.

גלעד קריב: תודה.

גלעד קריב: סיימנו את הדיון.